ఆలోచనకు సంకల్పం తోడవ్వాలి: మోదీఆదిభట్ల, ఏప్రిల్ 2: దేశానికి ఉన్న అతి పెద్ద శక్తి యువతరం మాత్రమేనని, ప్రపంచంలో ఏ దేశానికి లేని గొప్ప వరం మనకే సొంతమని ప్రధాని నరేంద్రమోదీ పేర్కొన్నారు. మనకున్న గొప్ప ఆలోచనలకు బలమైన సంకల్పం తోడైతే ప్రపంచం నివ్వెరపోయేలా నూతన ఆవిష్కరణలు సాధ్యమవుతాయని ఆయన అభిప్రాయపడ్డారు. రంగారెడ్డి జిల్లా ఇబ్రహీంపట్నం మండల పరిధిలోని సీవీఆర్ ఇంజనీరింగ్ కళాశాలలో రెండు రోజుల పాటు కొనసాగిన ‘స్మార్ట్ ఇండియా హ్యాకథాన్-2017’ గ్రాండ్ ఫినాలే సదస్సు ఆదివారం ముగిసింది. కేంద్ర మానవ వనరుల అభివృద్ధి శాఖ, అఖిల భారత సాంకేతిక మండలి సంయుక్తంగా నిర్వహించిన ఈ సదస్సుకు దేశవ్యాప్తంగా వివిధ రాష్ర్టాల విద్యార్థులు హాజరయ్యారు. సదస్సు ముగింపు సందర్భంగా ప్రధాని నరేంద్రమోదీ వీడియో కాన్ఫరెన్స్ ద్వారా విద్యార్థులను ఉద్దేశించి ప్రసంగించారు. పరవళ్లు తొక్కుతున్న యువతరం తమ మేధస్సుకు పదును పెట్టి నూతన ఆవిష్కరణలు సాధించే దిశగా కృషి చేయాలని ప్రధాని సూచించారు. విద్యార్థుల్లో దాగి ఉన్న నవ సంకల్పాన్ని ప్రోత్సహించి దేశ నిర్మాణంలో వారిని భాగస్వాములను చేయాలనే లక్ష్యంతోనే స్మార్ట్ ఇండియా హ్యాకథాన్ కార్యక్రమాన్ని అమలు చేస్తున్నట్లు వెల్లడించారు. యువత తమ వినూత్న ఆలోచనలతో ముందుకు వస్తున్నారని ప్రశంసించారు. ఈ తరం యువకులు ఉద్యోగాలు అర్థించే స్థాయి నుంచి, ఉద్యోగాలు సృష్టించే స్థాయికి ఎదిగారని అభినందించారు. పద్మశ్రీ అవార్డు గ్రహీత బీవీఆర్.మోహన్ రెడ్డి, సీవీఆర్ ఇంజనీరింగ్ కళాశాల చైర్మన్ సీవీ.రాఘవతో పాటు, పలువురు విద్యార్థులు, అధ్యాపకులు ఈ కార్యక్రమంలో పాల్గొన్నారు.
aalochanaku sankalpam todavvali: modiadibhatla, epril 2: deshaniki unna athi pedda sakti yuvataram matramenani, prapanchamlo e deshaniki laeni goppa varam manake sontamani pradhaani narendramodi perkonnaru. manakunna goppa aalochanalaku balamaina sankalpam thodaithe prapancham nivverapoyela noothana aavishkaranalu saadhyamavutaayani aayana abhipraayapaddaaru. rangareddy jilla ibraheempatnam mandala paridhilooni cvr injaneering kalaasaalalo rendu rojula paatu konasaagina ‘smart india hackathan-2017’ grand finale sadassu aadivaaram mugisindi. kendra manava vanarula abhivruddhi saakha, akhila bhaarata saanketika mandali samyuktamgaa nirvahinchina ee sadassuku desavyaaptamgaa vividha rashrtala vidyaarthulu haajarayyaaru. sadassu mugimpu sandarbhamgaa pradhaani narendramodi veedio conferens dwara vidyaarthulanu uddesinchi prasanginchaaru. paravallu tokkutunna yuvataram tama medhassuku padunu petti noothana aavishkaranalu saadhinche disagaa krushi cheyalani pradhaani suuchimchaaru. vidyaarthullo daagi unna nava sankalpaanni prothsahinchi desha nirmaanamlo vaarini bhaagaswaamulanu cheyalane lakshyamtone smart india hackathan kaaryakramaanni amalu chestunnatlu velladinchaaru. yuvata tama vinuutna aalochanalatho munduku vastunnaarani prasamsinchaaru. ee taram yuvakulu udyogaalu ardhinche sthaayi nunchi, udyogaalu srushtinche sthaayiki edigaarani abhinandinchaaru. padmashree avaardu graheeta bvr.mohan reddi, cvr injaneering kalasala chairman siv.raghavatho paatu, paluvuru vidyaarthulu, adhyaapakulu ee kaaryakramamlo paalgonnaaru.